JohanHeinsen/ENO huggingface dataset:
Aarhuus Stifts-Tidende, 1834-03-08
En af Formændene for den polske Revolution, Peter Wilsozki, er i denne Tid i Warschau bleven dømt fra Livet. Han kan imidlertid, om han vil, endnu indstille sin Sag til Keiserens Naade, men man tvivler om, at han foretrækker en ussel Tilværelse i Siberien for faa Øieblikkes Smerte. Under Forhørerne søgte han bestandig at vælte al Skylden fra de ham undergivne Fændriker paa sig allene, idet han paastod, at de vare ham blind Lydighed skyldige. Stemningen, saavel i Warschau som over hele Polen, er i en høi Grad nedtrykkende, og ingen Tilnærmelse endnu at tænke paa imellem Polakker, og Russer. Hvad der især trykker Warschaus Jndvaanere, ere de betydelige Summer, de have maattet udrede til Stadens befæstning.
Aarhuus Stifts-Tidende, 1834-03-08
Til en Jordemoder i Brest kom nylig to maskerede Mænd, der med Dolke i Hænderne truede hende til at følge med dem. Da enhver Vægring var frugtesløs, maatte hun samtykke; hendes Øine bleve tilbundne, og hun fulgte sine hemmelighedsfulde Ledsagere gjennem flere Gader til et Huus, hvor man syntes at vente paa hende, og hvor hun gandske sagte maatte stige op af tre Trapper. Hun traadte ind i et Værelse, hvis Dør man omhyggelig lukkede efter hende, derpaa toges Bindet fra hendes Øine. Jnde i en Stue stod en meget simpel Seng, hvorpaa et Fruentimmer, med Maske for Ansigtet, laae i Barnsnød. Hun maatte forløse hende, men neppe havde hun Barnet i sine Hænder, for begge hine maskerede Mænd befalte hende: at kaste det i Kaminens brændende Jld. Hun skjælvede af Forskrækkelse; men de hvæssede Dolke tvinge hende atter til at adlyde, og hun begaaer den frygtelige Forbrydelse, hvorpaa hun, ligeledes med tilbundne Øine, blev ført hjem, og erholdt en riig Belønning. Men saasnart hun var i Frihed, tilte hun til den kongelige Procureurs Bureau, hvor hun deponerede den rige Skjænk for hiin Forbrydelse, hvortil man havde tvunget hende, og dicterede alle Omstændighederne ved dette græsselige Æventyr til Protokollen, Politiet er nu paa Spor efter Forbryderne.
Aarhuus Stifts-Tidende, 1834-03-08
En Krigsretsdom, hvorefter Oberst i 15de Husarregiment, Lord Brudenel, formedelst Misbrug af sin Myndighed, samt formedelst et eget Slags hemmeligt Politie som han udøvede i sit Regiment, er bleven afskediget fra sin Post, som han havde kjøbt sig for 20,000 Pd. St., har gjort megen Opsigt i London. Som hans Eftermand nævnes Major Sin Walter Scott, en Søn af den berømte Digter. Det irlandske Parlements=Medlem, Hr. Sheil, som nylig personlig blev fornærmet af den brittiske Jndenrigsminister (see No. 31), har faaet en brillant Satisfaction. En Commission, som skulde undersøge de imod ham gjorte Beskyldninger, fandt dem ugrundede. Ministeren, Lord Althorp, erklærte derpaa: at han her havde handlet uklogt som Menneske, men endnu mere uklogt som Minister. "For de af mig brugte Udtryk - sagde han gjør jeg herved det ærede og lærde Medlem for Tipperari en formelig Afbigt."J Marseille blev forleden begaaet et meget dristigt Tyveri. I Nærheden af en Kasserne, udenfor hvilken der altid gaaer en Skildvagt, aabnede Tyvene en Vognremisse, trak en af de smukkeste Vogne ud, spændte Mandens egne Heste for, tillukkede Porten igjen, og kjørte bort med hele Klatten, uden at Skildvagten i mindste Maade fattede Mistanke. Anatole Bregand, en Landmand og Familiefader, i Liesle i Frankrig, havde efter en Sygdom, der havde lammet hans høire Hofte og høire Fod, gandske og aldeles mistet sit Mæle. Alt i 2 Aar var han stum, og tænkte at blive det sin Livstid, da han pludseligt ved et besynderligt Middel, fik Mælet igien. Da han havde hørt, at Stumme vare blevne kurerede, naar de havde kastet gamle Skoe paa Jlden, og havde indaandet den stinkende Røg, de udvikle ved Forbrændingen, saa skyndte han sig med at proberedette besynderlige Middel. Han staaer en Morgen og Kl. 4, slæber alle de gamle Skoe og Hosesokker sammen, som han kan faae fat paa, og lægger dem med lidt smaakløvet Brænde i Ovnen. Derefter stopper han Ovnrøret til, lukker Dørre og Vinduer, for ei at tabe noget af den behagelige Lugt, og holder Munden hen til Ovnhullet. Hans Kone, der endnu laae tilsengs i et Kammer ved Siden af, mærker Røgen og den qvælende Stank, iler ind i Stuen, og finder nu sin Mand falden om paa Gulvet. Da han saae hende, raabte han, som saa længe ikke havde talt: "Jeg er forgivet, jeg er dødsens Naboerne, som hun kalder tilhielp, bære ham næsten qvalt udaf den stinkende Luft, og efter en langvarig heftig Hofte, kommer han til sig selv igjen, og taler til stor Forbauselse for Enhver. Det varede ikke længe, saa var han gandske munter, og fortalte nu sine Forældre og Venner sin lykkelige Kuur. Sagen stadfæstes ved en Protokol af Mairen i Liesle. (V. Av.)¬
Aarhuus Stifts-Tidende, 1834-03-08
J Wien viste nylig en Mad. Bertrandt magiske Kunster. Hun kaldte sig "Kunstnerinde i den naturlige Magie, og lovede paa sine trykte AfficherPublikum, at "forevise Ting, som sikkert endnu aldrig noget Fruentimmer havde viist offentligt." (R. f. M.)
Aarhuus Stifts-Tidende, 1834-03-08
Det russiske Jndenlands Ministerium har ladet anstille tvende Prøver med Brødsurrogater, som ere befundne sunde og nærende. Det ene bestaaer af en Blanding af 1/2 Deel Rugmeel og 3/4 Mask, det andet af en Deel smaahakket Rugstraae og tre Deele Rugmeel. Som Gjenstand for almindelig Samtale og Beundring i Stockholm er for nærværende Tid en 18aarig Pige, Datter af en fattig Tømmermand, som har viist de mærkværdigste Anlæg for Poeste. Stockholmerblade anføre Prøver af hendes Producter, der røbe et overordentlig stort Talent, Blandt de i Aggershuus Stift i f. A. Afdøde opnaaede en Mand i Norderhougs Præstegield den ualmindelig høie Alder af 116 Aar; en Kone blev 104 Aar; 3 Qvinder og 1 Mand naaede desuden 101 Aar, og 1 Mand over 100 Aar.
Aarhuus Stifts-Tidende, 1834-03-08
Baade i Hamborg, Altona og Wandsbeck ere forTiden flere tusinde Mennesker brødløse, som for ernærede sig ved Cattuntrykkerierne, Uldspindingen og Brændeviinsbrænderierne, hvilke nu ere nedlagte, de tvende første Slags fordi de ei have kunne holde Skridt med de engelske; Sidste fordi de ei kunde maale sig med de preussiske og hannoveranske.
Aarhuus Stifts-Tidende, 1834-03-08
Det er mærkeligt, at i Aaret 1759, da den halleyske Komet viste sig (hvilken man, som bekjendt, faaer at see igjen i Aar, iagttoges i flere Lande feberagtige Hudsygdomme i paafaldende Mængde, ligesom i Aar. J Wien og Khvn. grasserede ondartede Kopper, i Schwaben Pletfeber og Friesler o. s. v.
Aarhuus Stifts-Tidende, 1834-03-08
J Ottensee ved Altona maatte en Familiefader i disse Dage opleve den tunge Skjebne, at lade sine fire Børn begrave paa een Gang; de vare Alle døde af Mæslinger. ponAarhuus. Hr. H. Ph. Ree, herværende eligeret Borger, og Chef for Handelshuset Ph. H. Ree & C., har skjænket Byen en af de fortræffelige Chaldrons=Pomper, som han med ikke ubetydelig Bekostning har ladet indrette og opsætte paa en aaben Plads ved den gjennem Byen flydende Aae, hvorfra den umiddelbar hæver Vandet, hvilket den i kort Tid afgiver i en betydelig Mængde, hvisaarsag den er overmaade gavnlig i paakommende Jldebrandstilfælde. Magistraten og Byens Repræsentanter have paa Byens Vegne bevidnet Hr. Ree deres Taknemlighed og Høiagtelse for saadan i vore Tider høist sjeldne Opoffrelse, samt for hans Jnteresse for Byens Vel, ligesom de ogsaa have optegnet det Passerede i Byens Raadstueprotocol.
Aarhuus Stifts-Tidende, 1834-03-08
Forlangt Jndrykkelse. En anden Mands Anskuelse angaaende Musiken til det sidste Raadstuebal. Hr. Capitain og Stadsmusikant Albrecht anfører i sit Svar i Avisen No. 36 at Grunden hvorfor Klubballet fremfor Raadstueballet fik Musikken var den: at Klubben først havde bestilt den; men denne Grund forekommer mig, i nærværende Tilfælde som aldeles intetsigende. Hr. Capitainen vidste nemlig meget vel, som han ogsaa selv anfører, at Ballet paa Raadstuen, den gang Musikken af Klubben blev bestilt, var bestemt og averteret i Avisen, og at dette ligesaalidet kunde holdes uden Musik, som saadan var at faae uden ved ham, var ham ikke mindre bekjendt. Det kan derfor vist neppe være underkastet nogen Tvivl at Raadstueballet, om Klubben ogsaa virkelig, hvilket imidlertid omtvivles, først begiærede Musikken, burde have havt Fortrinet; thi da Ballet som meldt var averteret, var det en Selvfølge, og vistnok saa indlysende som mueligt for Hr. Capitainen, at det behøvede hans Musik, og derfor kunde ansees for ligesaagodt som bestilt, og hans Undskyldning om at Klubben først meldte ham det maae derfor gielde til Vandsbek. Forøvrigt bemærkes : at det er Jndsenderen bekjendt, at Vedkommende flere Gange førend Ballet blev aver teret havde været hos Hr. Capt. for at bestille Musikken, men at han ikke var at træffe hjemme, hvorfor de henvendte dem til hans Fuldmægtig, Hr. Trompeter Petersen. Hr. Capitainen kan derfor virkelig ikke fritages for at have dennegang begaaet en lille Bommert.
Aarhuus Stifts-Tidende, 1834-03-08
Bekiendtgjørelser. Jomfrue Elisabeth Kirstine Sanne, som henved 32 Aar har været i mit Huus, hensov veltilfreds med Forsynets Villie, blid og rolig til et bedre Liv, efter 14 Dages Sygdom, Natten mellem 5te og 6te d. M. Kl. 12, saavidt jeg veed i en Alder af 62 Aar, hvilket herved bekjendtgjøres hendes fraværende Slægt, og Venner. Schjæringmunkgaard, den 7de Marts 1834. P. Schmidt.
Aarhuus Stifts-Tidende, 1834-03-08
De mange ærede Venner, der saavel budne som uindbudne ledsagede min afdøde Mand til sit Hvilested, modtage herved min forbindtligste Tak Grenaae, den 5te Marts 1834. Marie Sophie Reininghaus, født Mussmann.
Aarhuus Stifts-Tidende, 1834-03-08
At der fra Politiets Side er føiet Foranstaltning til at hindre, at det Marked, der i nogen Tid ugentlig er bleven holdt i Jenthen Bye, for Eftertiden afholdes, samt at Enhver som befindes at deeltage i bemeldte Marked, maa vente at blive dragne til Ansvar efter Anordningerne, bekjendtgjøres herved til fornøden Advarsel. Hasle a. Herredscontoir, den 4de Marts 1834. Seidelin.
Aarhuus Stifts-Tidende, 1834-03-08
Tirsdagen den 8de April førstk. om Eftermiddagen. Kl. 2, bliver ifølge vedtagen Bestemmelse i Boet efter afgangne Overkrigscommissair Berg foretaget Auction over dette Boes Løsøre, bestaaende af Meubler og Effecter, deriblandt endeel Sølvtøi, Linned og Sengeklæder. Hvilket herved bekjendtgjøres. Aarhuus, den 5te Marts 1834. Fleischer.
Aarhuus Stifts-Tidende, 1834-03-08
Jfølge vedkommende Uddlægshaveres Begjæring bliver følgende hos N. Clausen til Sjørupgaard udlagte Eiendomme, nemlig: a) Bemeldte Sjørupgaard i Nimtoft Sogn, Rørre Herred, Randers Amt, med tilliggende Eiendommer Avl og Afgrøde samt tilhørende Bygninger, som alle for 2 Aar siden af nye ere opførte og indrettede til Beboelse for en Familie udenfor Bondestanden, staaende for Hartkorn Ager og Eng 7 Tdr. 1 Skp. 1 Alb. og Skovskyld 1 Td. 3 Fkr. 1 1/2 Alb. Ved Gaarden kan fodres og græsses aarlig 8 Heste, 30 Fæekreature og 50 Faarkreature. b) Af Søren Pedersens forrige Gaard i Thostrup Bye og Sogn 3 Tdr. 5 Skpr. 3 Fkr. 2 Alb. Ager. og Engs Hartkorn og Skovskyld 1 Fkr. 1 Alb. med tilhørende Eiendomme, som er underlagt fornævnte Sjorupgaard og hvorpaa er opført 3de Huse, der ere bortfæstede til Søren Pedersen, Hans Andresen og Søren Knudsen, som deraf forretter Ugedage og Reiser. og c)en Eng-Parcel paa Koed Mark, Sønderhald Herred, Randers Amt, staaende for Hartkorn Ager og Eng 2 Skpr. stillet til Bortsalg ved en 4de Auction, som afholdes paa selve Gaarden, Onsdagen den 26de Marts førstk. om Formiddagen Kl. 10. Hvilket herved bekjendtgjøres til Lysthavendes Efterretning. Nørre Herreds Contoir, den 5te Marts 1834. Aagaard.
Aarhuus Stifts-Tidende, 1834-03-08
Fredagen den 21de Marts førstkommende om Formiddagen Kl. 10, bliver efter vedkommende Udlægshavers Reqvisition, foretagen offentlig Auction paa Sjørupgaarden i Nimtoft Sogn, over endeel hos Cancellieraad Rasmussen sammesteds udlagte Effecter, bestaaende af Mahognie Meubler og en Deel Bøger, hvoriblandt Schous Udtog af Forordningerne fra 1770 til 1825 incl., og Collegial=Tidenden fra 1820 til 1832 incl. med flere juridiske Bøger. Lysthavende anmodes om at give Møde foranmeldte Tid og Sted. Grenage, den 2den Marts 1834. Aagaard.
Aarhuus Stifts-Tidende, 1834-03-08
Auction. Formedelst Forandring af Boepæl agter Eieren ved een eneste offentlig Auction at bortsælge Gaarden Sophienlund i Hjerm Sogn og Herred. Denne Gaard, som har Hartkorn fri Hovedgaardstaxt 11 Tdr. 4 Skpr. er beliggende i en særdeles smuk Egn, 1/4 Miil fra Liimfjorden og 1 1/2 Miil fra Holstebro, og dens Jorder, som udgjøre omtrent 200 Tdr. Land, ere meget gode og tjenlige til Raps og enhver anden Sæd. Mergel haves overalt i Marken. Gaardens Bygninger ere nye opførte og Vaaningshuset, der er indrettet beqvemt og godt, teglhængt. Ved Gaarden ligger en smuk Lystskov og en Hauge med mange udmærkede Frugttræer, Af Besætning kan holdes 50 Stkr. Hornqvæg, 8 a 10 Heste og endeel Faar. Conditionerne, hvoriblandt at Tiltrædelsen kan skee 1ste April næst, og at en betydelig Deel af Kjøbesummen vil kunne blive staaende, erfares ved Auctionen og forinden paa Undertegnedes Contoir. Auctionen afholdes paa Gaarden selv Løverdagen den 22de Marts næst Formiddag Kl. 10. Hjem Ginding Herreders Contoir i Holstebroe, den 4de Marts 1834. Nellemann.
Aarhuus Stifts-Tidende, 1834-03-08
Mandagen den 17de Marts næst om Formiddagen Kl. 11 bliver paa Horsens Raadhuus afholdt offentlig Licitation over nogle Manglers Jstandsættelse ved det nordre og søndre Fløihuus samt Meieriebygningen paa Hanstedgaard, der med de dertil udfordrende Materialier efter det derover forfattede Overslag er anslaaet til 511 Rbd. 4 Mk. 13 s. S. og T. Conditionere saavelsom Overslaget ere forinden Licitationen til Eftersyn her paa Contoiret. Woer og Rim Herreders Contoir i Horsens, den Bernth. 5te Marts 1834. Jfølge Reqvisition, grundet paa Forlig og Udlæg, bliver det Søren Pedersen tilhørende Sted paa Overbye Mark i Kattrup Sogn, Woer Herred, med Bygninger og Eiendomme, af Hartkorn Ager og Eng 7 Skpr. 3 Fkr. 2 1/2 Alb., samt Sæd og Avl, stillet til 3 Auctioner, som afholdes: Mandagen den 24de Marts) førstk., hver Gang den 7de April, og) Kl. 11 den 21de April ) Formiddag. De 2de første Auctioner afholdes paa mit Contoir, men den tredie paa Stedet selv, hvis Bygninger for et Par Aar siden ere af nye opførte, og hvis tilliggende Jorder ere gode. Hvilket til Lysthavendes, og i Henhold til Placaten af 22de April 1817 tillige til Panthavernes Efterretning bekjendtgjøres. Woer og Rim Herreders Contoir i Horsens, den Bernth. 20de Februar 1834.
Aarhuus Stifts-Tidende, 1834-03-08
Det Politiebetjent Peder Sørensen Siim tilhørende Huus, beliggende udenfor Skanderborg Nørreport paa det saakaldte Liusborg, bestaaende af 8 Fag med Grund og tilliggende Have, bliver ifølge Forligs- og Udlægshaverens Reqvisition stillet til 3 Auctioner, som afholdes: Onsdagen den 26de Marts, den 9de April og den 23de dito hver Dags Formiddag Kl. 10. Første og anden Auction holdes paa mit Contoir heri Byen, hvor Vilkaarene for Salget kunne erfares, men 3die Auction i selve Stedet. Nærværende Publication skeer overeensstemmende med Plac. 22de April 1817, saavel til Panthaverens som til Lysthavendes Efterretning. Skanderborg, den 19de Februar 1834. Blichfeldt.
Aarhuus Stifts-Tidende, 1834-03-08
Alle Sorter fortrinlig godt Haugefrøe og Blomsterfrøe kan faaes ved Vesterport No. 639 til særdeles billige Priser. Et eller to Værelser, der maae være meget tørre, ønskes strax til Leie, til der at opbevare endeel Meubler. Adressekontoiret anviser.
Aarhuus Stifts-Tidende, 1834-03-08
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1834-03-11
No. 40. den 11 Marts. Tirsdagen. med Brevposterne Den til Forsendelse. alene privilegerede Kongelig allernaadigst Stifts - Tidende.
Aarhuus Stifts-Tidende, 1834-03-11
Aarhuus.
Aarhuus Stifts-Tidende, 1834-03-11
Nyheder fra Udlandet. Naturbegivenheder. J Egnen af Canton i China er ved Oversvømmelse omkommet henved 40,000 Mennesker. Hele Byer vare bortskyllede med Mand og Muus. J 13 Dage stod det flade Land overalt under 4 til 7 Fod Vand. Fra Calcutta meldes om frygtelige Jordskjælv som have ødelagt Stæderne Patna, Monghar, &c. J det sydlige Rusland er ved et skrækkeligt Sneefog omkommet saadan Mængde, udgaaende Qvæg, at Tabet vurderes til 4 a 5 Millioner.
Aarhuus Stifts-Tidende, 1834-03-11
Portugal. Paa Børsen i Paris havde man Breve fra Madrid der meldte om et Nederlag som Sal danha skulde have lidt ved Santarem, hvorfra Miquellisterne havde gjort et fortvivlet Udfald. – Derimod indeholde Carlsruhe Aviser følgende Privat-Med delelse fra Bourdeaux af 21de Febr.: "Vi have dette Øieblik faaet Efterretninger fra Portugal, og navnlig fra Cuidad Rodrigro, efter hvilke, ifølge et blodigt Slag ved Santarem, mellem Pedroiterne og Miguellisterne, Don Miguel samt D. Carlos, Biskoppen af Leon, Præsten Merino, o. Fl. vare pludseligt forsvundne."
Aarhuus Stifts-Tidende, 1834-03-11
Spanien. Herfra haves dennegang ingen andre Efterretninger end det over London meddeelte Rygte, at General Sarsfeld, hvis Forhold i den senere Tid havde været noget tvetydigt, var paa General Valdez's Ordre bleven fængslet, og som overbeviist Forræder øieblikkelig skudt. Endvidere: at Cholera anrettede saadan Ødelæggelse i Granada, at Provindsens Øvrighed havde forladt Staden. – D. Carlos skulde have gjort Forsøg paa at ville indskibe sig fra Vienna, men da Admiral Napier krydser deromkring, torde han ikke vove det, og begav sig igjen tilbage til Braganza.
Aarhuus Stifts-Tidende, 1834-03-11
Jtalien. En uhyre Mængde Mennesker arresteres for Tiden i de sardiniske Stater, især i Turin og Chambery. J sidstnævnte Stad blev nylig to unge Mænd skudte, Franske Reisende, forsynede med Passer, ere tilbageviste paa Grændsen, og alle Bøger blive uden Forskjel konfiskerede.
Aarhuus Stifts-Tidende, 1834-03-11
Frankrige. I Nærheden af Lyon skal der oprettes en Leir paa 20,000 Md. Staden selv er besat af en meget stærk Garnison. J Constitutionel læses følgende: "Man har faaet vigtige Breve fra Berlin, De melde ikke allene, at den preussiske Regjering har undslaaet sig for den proponerede Familieforbindelse, men endog afslaaet enhver fransk Jndblanding i Tydsklands Affairer. Paa samme Tid har man faaet samme Svar fra Wien." Jfølge Pariserblade er Frankrigs Kronprinds, Hertugen af Orleans, angreben af en stærk Brystsyge, som han har paadraget sig ved Dands.
Aarhuus Stifts-Tidende, 1834-03-11
Engelland Rewcastle Journal meddeler den vistnok høist uhjemlede Efterretning, at der er truffen Overeenskomst imellem Haandværker=Foreningerne i Engelland, Frankrig og Tydskland om at nedlægge alt Arbeide paa en bestemt Dag, som ikke er langt borte."
Aarhuus Stifts-Tidende, 1834-03-11
Nederlandene. Fra Brügge meldes, at Hollænderne havde aabnet to Sluser og sat Landet under Vand; hvad der har givet Anledning dertil omtales ikke. Paa Grændsen af det luxemborgske Fæstnings gebeet har der nu samlet sig en heel Deel belgiske Tropper, men endnu havde Kommandanten ikke villet udlevere den bortførte Borgmester, hvortil han siger, først at maa have Fuldmagt fra Frankfurt, Rygterne melde, at den franske Regjering har i denne Anledning tilstillet det tydske Forbund en meget alvorlig Note. (Det i Mainz garnisonerende preussiske 30te Jnf. Regiment havde faaet Ordre til at marschere uopholdelig til Luxemborg.)
Aarhuus Stifts-Tidende, 1834-03-11
Østerrige. J den siebenburgske Stad Clausenburg forefaldt der nylig en sørgelig Begivenhed. En Student som røg Tobak forbi en Skildvagt blev af denne opfordret til at tage Piben af Munden, og da han ikke vilde det, bragt ind i Vagten som Arrestant. Studenterne og en heel Mængde andre Mennesker samlede sig udenfor Vagten og forlangte Fangen frigivet, og da det ikke skeete blev Soldaterne bombarderede med Steenkast. Den kommanderende Officeer lod derpaa lade med Skarpt, kommanderede fyr, og med fældet Bajonet adsprede Follemassen. Sytten Mennesker bleve dræbte og saarede, blandt hvilke to unge Grever. Da Stadens Kommandat befrygtede at det ikke vilde blive derved, gav han, paa Magistratens Raad, Ordre til at Garnisonen skulde marschere ud af Byen, hvilke skete under Pøbelens Forhaanelser. Men to Dage efter kom den igjen, betydelig forstærket.
Aarhuus Stifts-Tidende, 1834-03-11
Handels-Efterretninger. Christiania, 26de Februar. Ved den i nogle Dage herskende Søndenvind, der endog stundom har udartet til Storm, ere danske Fartøier ankomne hid til Jisbredden med Kornvarer, og havde strax faaet deres Ladninger solgte, efter Sigende, Rugen til 3 Spd. 2 Mk., det grove Byg i 11 Mk., og det smaae Byg til 9 Mk. pr. Td. Da Jsen, kuns er svag, saa kan man vente, at den herskende Søndenvind snart gandske vil tilintetgjøre den, og at vi saaledes tidligen ville faae aabent Vande."
Aarhuus Stifts-Tidende, 1834-03-11
Rostock, 3die Marts. J Kornhandelen var det heri f. M. meget livligt. Her er gjort betydelige Opkjøb for russisk Regning, og Tilførselerne, der vare temmeligt stærke, gik rask af til høiere Priser. J de sidste 8 Dage er det blevet flanere, og Priserne gaaet noget ned igjen.
Aarhuus Stifts-Tidende, 1834-03-11
Khvn. den 7de Marts. Det keiser, russiske General Consulat her i Staden har meddeelt følgende: Den keiserl. russiske Regjering har fundet for godt at tilstede: at de i Østersøe Gouvernementerne for Residentsstaden St. Petersborg opkjøbte Kornvarer kunne overføres ei allene i russiske men og i fremmede Koffardiskibe, og Fragterne afsluttes underhaanden, saa at over disse ikke skal afholdes nogen Licitation.
Aarhuus Stifts-Tidende, 1834-03-11
Fædrelandet. Rhvn. den 6te Marts. J Gaar Formiddags blev, under Hs. M. Kongens Præsidium, og i Overværelse af de kongl. Prindser, flere af Stadens høie Embedsmænd og et talrigt Auditorium, Høiesteret, aabnet paa Christiansborg Slot, med sædvanlig Høitidelighed. - Den foretagne Sag No. 35: "Arvingerne efter afdøde Gaardmand Lars Børgesen, contra: Arvingerne efter dennes tidligere afgangne Hustru Maren Nielsdatter som ved Høisteret førtes for Gitanterne af Advocat Schaffer, og for Jndstævnte af Justitsraad Sporon), angik Skiftefordelingen af den nævnte Gaardmands og tidligere afdøde Hustrues Efterladenskaber. Ved Skifte-Decision af 1ste Juni f. A. var saaledes eragtet: "Jndbemeldte afdøde Gaardmand Lars Børgesens Efterladenskaber bør deles imellem hans og hans tidligere afdøde Hustrue Maren Nielsdatters Arvinger efter Loven, dog saaledes, at de til hendes Arvinger allerede udbetalte 300 Rbd. Sølv betragtes som et Forskud paa deres Arv, hvoraf følger, at Lars Børgesens Arvinger bør udlægges en ligesaa stor Sum af Boets Midler, forinden Deelingen iværksættes. - Ved Overrets-Dom af 25de Novbr. f. A. blev kjendt for Ret: "Den paaankede Decision bør ved Magt at stande. Processens Omkostninger for Overretten betale Citanterne, Arvingerne efter afdøde Arvefæste-Gaardmand Lars Børgesen af Ullerød, til de Jndstævnte, Arvingerne efter hans tidligere afgangne Hustrue Maren Nielsdatter, med 20 Rbd. Sølv. Den i Gaar fældte Høiesterets=Dom lød som følger: "Lands-Over- samt Hof= og Stadsrettens Dom bør ved Magt at stande.
Aarhuus Stifts-Tidende, 1834-03-11
Processens Omkostninger for Høiesteret betale Citanterne En for Alle og Alle for Een til de Jndstævnte med 100 Rbd. Sølv, saa betale de og paa lige Maade til Justitskassen 5 Rbd. Sølv."(Khvnsp.)
Aarhuus Stifts-Tidende, 1834-03-11
Da forrige Tøihuuslieutenant i Frederiksort og Capitain=Vagtmester, Johann Adolph Mertz, ved en under 7de Decbr. 1833 afsagt Stabskrigsretsdom og derpaa afgivne allerhøieste Resolution af 7de Februar sidstleden er, for misligt Embedsforhold, tilfunden at have sin Charge som Tøihuuslieutenant og sin Characteer som Capitain Vagtmester forbrudt, saa har Hs. M. Kongen kasseret den bemeldte Merz under 15de Decbr. 1821 forundte Bestalling som Capitain. (C. T.)
Aarhuus Stifts-Tidende, 1834-03-11
Det danske Chinaskib er den 18de Septbr. f. A. ankommen til Manilla, og den 27de Septbr. derfra afseilet til China. (B. Av.)
Aarhuus Stifts-Tidende, 1834-03-11
Ved det 87de kgl. khvnske Classelotteries 1ste Classes Trækning i Mandags blev udtrukket følgende Bagtal: 106. 116. 118. 153. 166. 237, 283. 391. 396. Den høieste Gevinst, 3000 Rbd. (paa Amben 69,327) tilfaldt Hr. Moses's Collection i Oldesloe; de 4 Gevinster, hver paa 1000 Rbd., kom Alle til Khvn. (Den høieste Gevinst som kom til Jylland var paa 30 Rbd.)